- 28.1. Kai duomenys tvarkomi remiantis sutikimu, Administracija registruoja atskirame Sutikimų registre gautus sutikimus tam, kad galėtų įrodyti, kad duomenų subjektas davė sutikimą jo asmens duomenų tvarkymui.
- 28.2. Jeigu duomenų subjekto sutikimas duodamas rašytiniu pareiškimu, susijusiu ir su kitais klausimais, prašymas duoti sutikimą pateikiamas tokiu būdu, kad jis būtų aiškiai atskirtas nuo kitų klausimų, pateiktas suprantama ir lengvai prieinama forma, aiškia ir paprasta kalba.
- 28.3. Rašytiniai sutikimai registruojami rašytinių sutikimų registracijos žurnale.
- 28.4. Elektroniniu būdu pateikti sutikimai registruojami IT sistemoje.
- 28.5. Duomenų subjektas turi teisę bet kuriuo metu atšaukti savo sutikimą. Sutikimo atšaukimas nedaro poveikio sutikimu pagrįsto duomenų tvarkymo, atlikto iki sutikimo atšaukimo, teisėtumui. Duomenų subjektas apie tai informuojamas prieš jam duodant sutikimą. Atšaukti sutikimą turi būti taip pat lengva kaip jį duoti.
- 28.6. Duomenys, tvarkomi sutikimo pagrindu, turi būti sunaikinti pasibaigus sutikime nurodytam terminui arba duomenų subjektui pareiškus prašymą nutraukti jo duomenų tvarkymą, nebent duomenys saugomi teisės aktų pagrindu teisės aktų nustatytą terminą.
- 28.7. Darbuotojo ar jo šeimos nario sutikimai tvarkyti asmens duomenis, saugomi kartu su darbuotojo byla.
- 29. Garso ir vaizdo įrašymo priemonės Administracijoje yra naudojamos tik prieš tai informavus asmenis, kurių duomenys bus fiksuojami.
- 30. Administracijos renginiuose, kurių metu bus filmuojama ar fotografuojama, Administracijos darbuotojas pateikia informacinę medžiagą renginio dalyviams matomoje vietoje, o jeigu nėra galimybės, nurodytą informacinę medžiagą pateikia žodžiu.

########## V SKYRIUS DUOMENŲ TEIKIMO TVARKA

- 31. Administracija teikia asmens duomenis duomenų gavėjams - tretiesiems asmenims ir duomenų tvarkytojams.
- 32. Asmens duomenys teikiami tretiesiems asmenims:
- 32.1. valstybės ir savivaldos institucijoms ir įstaigoms, kurioms pagal kompetenciją priklauso nagrinėti sprendžiamą klausimą;
- 32.2. kontrolės ir priežiūros institucijoms;
- 32.3. teismams;
- 32.4. teisėsaugos institucijoms;
- 32.5. kitiems tretiesiems asmenims ir visuomenei, kuriems teikti asmens duomenis Administraciją įpareigoja įstatymai ar kiti teisės aktai arba kai asmens duomenis teikti būtina vykdant Administracijai pavestas funkcijas, įgyvendinant Administracijos, kaip darbda vio, pareigas, vadovaujantis Reglamentu ir kitais teisės aktais.
- 33. Asmens duomenys tretiesiems asmenims teikiami pagal asmens duomenų teikimo sutartį (daugkartinio teikimo atveju), pagal prašymą (vienkartinio teikimo atveju) arba teisės aktų nustatyta tvarka.
- 34. Jeigu asmens duomenys yra teikiami pagal sutartį, joje turi būti nurodytas asmens duomenų naudojimo tikslas, teikimo ir gavimo teisinis pagrindas, sąlygos, tvarka ir teikiamų asmens duomenų apimtis. Jeigu asmens duomenys teikiami pagal prašymą, jame turi būti nurodytas asmens duomenų naudojimo tikslas, teikimo ir gavimo teisinis pagrindas, prašomų pateikti asmens duomenų apimtis.
- 35. Asmens duomenys tretiesiems asmenims teikiami tik esant asmens duomenų teikimo teisiniam pagrindui, įvertinus asmens duomenų tvarkymo tikslą ir teikiamų asmens duomenų apimtį.
- 36. Administracija gali teikti asmens duomenis duomenų tvarkytojams, kurie teikia Administracijai informacinių sistemų kūrimo, tobulinimo ir palaikymo, duomenų centrų ir panašias paslaugas, mokymų ir renginių organizavimo, turto priežiūros ir aptarnavimo organ izavimo, taip pat teikia kitas paslaugas ar atlieka kitus darbus ir tvarko asmens duomenis duomenų valdytojo vardu.